**ATHMINI YA PAMOJA -3KNT**

**KIDATO CHA NNE**

**KARATASI YA PILI**

**102/2**

**MAAGIZO**

**Jibu maswali yote katika nafasi zilizoachwa**

**Muda: 21/2hrs**

|  |  |  |
| --- | --- | --- |
| 1. **Ufahamu**
 | **15** |  |
| 1. **Ufupisho**
 | **15** |  |
| 1. **Matumizi ya lugha**
 | **40** |  |
| 1. **Isimu jamii**
 | **10** |  |
|  **Jumla**  | **80** |  |

**UFAHAMU (AL15)**

**Soma makala yafuatayo kasha ujibu maswali**

Dhuluma kwa wanawake sio matokeo ya siasa baada ya uhuru, bali ni matokeo ya hali iliyokuwepo tangu enzi za mababu zetu, kabla ya ukoloni. Kubaguliwa na kudhulumiwa kwa wanawake kisiasa kunaoana na kunyonywa kwake kijamii kunakoshuhudiwa siku nenda miaka rudi.

Elimu ya jadi ilimwandaa mwanamke kuwa chombo klitiifu cha mwanamume. Mwanamke aliandaliwa katika unyago na katika mfumo mzima wamalezi kuwa chombo cha kumtumikia mwanamume, kumstarehesha, kumfariji, kumlisha na kumzalia watoto.

Mwanamke tangu jadi hakuruhusiwa kushiriki katika shughuli za kisiasa na utawala wala hakuna mtu aliyeamini kwamba mwanamke angeweza kumshikilia wadhifa wowote wa uongozi.

Demokrasia ya jadi nai husudu sana, ambapo wazee walikaa chini na kuamua mambo ya jumuiya. Mahakama ya jiji ilikuwa aghalabu ni ya wazee na wanaume peke yao. Hakukuwa na mwanamke aliyeshirikishwa hata kama alikuwa ajuza. Sifa waliyokuwa nayo wanawake ni ile ya ushiri na uganga. Mwanamke yeyote aliyezeeka alidhani kuwa bingwa wa uchawi, ulozi na ushirikina. Kwa hivyo, wanawake ndio waliokuwa washirikina wakubwa, maana fursa ya kupata elimu pana zaidi hawakuwa napengine kutukanwa hadharani.

Kwa bahati zuri kumezuka mwamko uliotuingiza katika enzi mpya, vita vya wanawake vya kujihami na kujiendeleza katika ulimwengu unaotawaliwa na wanaume vimetapakaa kote katka kila sehemu ya dunia.

Wanawake wengi wamekiuka misingi na miziz ya utamaduni na kung’oa asasi za kijamii na itikadi ambao daima zimeendelea kumnyanyasa na kumuumba utu mwanamke tangu jadi. Watetezi wa haki za wanawake zamani walilaumu suala la serikali za mataifa kutochukua hatua za utekelezaji wa maazimio yaliyoendelea kupitishwa na umoja wa mataifa mwaka hadi mwaka. Huku masuala ya wanawake ya kijamii, utu na utamaduni yakishangiliwa kupitishwa, watetezi wameeleza wasiwasi wao ikiwa kupitishwa kwa maazimio kutosaidia kuleta maendeleo ya haraka kwa wanawake kimataifa au katika nchi moja. Fauka ya hayo, baadhi ya wachunguzi wanaonelea kuwa maazimio mengi hayadokezi hatua za kufikiwa haki za wanawake.

Maazimio mengi yanazungumzia juu ya kuondolewa kwa ubaguzi dhidi ya wanawake, kushiriki kwao katika uendelezaji wa amani ya kimatifa na ushirikiano wa kimataifa, majukumu yao katika jamii, mfuko wa umoja wa mataifa wa wanawake (unifem) na kuimarisha hadhi ya wanawake katika sekretariatiya umoja wa mataifa miongoni mwa shughuli nyingine katika mkabala huu. Wanawake wamejikakamua na kudhihirisha kuwawao pia wana jukumu la kutekeleza ili kuyaongoza maisha yao nay a watu wengine. Wadumishaji wa dhuluma za kijinsia hawana bidii kusalimu amri na kuukubali ukweli huu, wapende wasipende.

Mtazamo juu ya haki sawa unatokana na kukubaliwa na kuondolewa kwa aina zote za ubaya dhidi ya wanawake. Kwa bahati mbaya, itikadi na mila za kiasili bado hazitupi nafasi ya kuwashangilia wanawake wanaojitolea mhanga kutetea hadhi yao pamoja naya wanyonge wengine. Wao huonekana kama waasi, wapinga mila na watovu wa utii.

**Maswali**

1. Eleza chanzo cha dhuluma kwa wanawake. (alama 2)
2. Huku ukitoa mifano, fafanua hali ya dhuluma kwa wanawake kama inavyodhihirika katika makala. (alama 4)
3. Eleza hatua ambazo mwanamke amechukua kujikomboa (alama 4)
4. Je, jamii imechangia vipi katika kumdunisha mwanamke (alama 2)
5. Fafanua maana ya misemo ifuatayo,(alama 3)
6. Wamekiuka misingi
7. Kupitishwa kwa maazimio.
8. Wanaojitolea mhanga.

**UFUPISHO (ALAMA 10)**

**Soma taarifa ifuatayo kasha ujibu maswali kulingana na maagizo.**

Imesemwa na kurudiwa tena kwamba,iwapo tuna maono ya kujiondoa katika umaskini wa kupindukia, ni lazima tukipe kilimo umuhimu. Zaidi ya wakenya milioni kumi wamo katika hatari ya kufa njaa katika maeneo mbalimbali kwa sasa kufuatia uhaba wa chakula nchini.

Kiini kikubwa cha njaa hiyo ni mapuuza ya muda mrefu katika sekta ya kilimo. Imesahauliwa kuwa karibu asilimia sabini na tano ya nafasi za kazi kwa mwananchi na pia kuletea serikali karibu robo ya mapato yake kutokana na mauzo ya mazao katika mataifa ya nje.

Wataalamu wa maswala ya zaraa wanaeleza kuwa, pato la nchi linalotokana na kilimo huangamiza njaa mara nne zaidi ya mapato yanayotokana nma shughuli nyinginezo za kiuchumi. Hiyo ni kwa sababu shughuli za kilimo hulenga kuzalisha vyakula moja kwa moja.

Imebainika kuwa, katika mataifa mengi yanayostawi, asilimia sabini na tanoya wananchi huishi katika maeneo ya mashambani, na idadi hii hutegemea kilimo kujimudu kimaisha ilhali hapa Kenya ni asilimia nne pekee ya bajeti inayowekezwa katika kilimo. Kwa wakati huo, ushuru unaotozwa bidhaa za kilimo katika kukithiri kwa baa la njaa.

Wakati umewadia kwa serikali za afrika na wapangaji wa masuala ya uchumi kuweka juhudi maradufu katika kushabiki kilimo ili kuimaliza njaa na umasjkini. Kuna haja ya kuwajulisha, kuwahimiza na kuwaelimisha wakulima wa mashamba madogomadogo kuhusu mihimili ya zaraa kama vile uzalishaji wa matunda na mboga, ufugaji wa ndege, samaki na ng’ombe, mbali na kuweka mikakati ya kuanzisha nafasi za kazi katika sekta ya kilimo.

Serikali itafikia lengo hili iwapo itaanza kufadhili kilimo, kupunguza gharama za pembejeo za kilimo,kuweka sera zinazodhibiti uuzaji a ununuzi wa vyakula hasa baina ya mataifa na kuongeza sehemu ya bajeti inayotengewa kilimo. Bila hilo, hatutakuwa na jingine, bali kukimbilia mataifa yaliyostawi kuomba misaada ili kuwanusuru raia wetu kutokana na ghadhabu ya njaa.

1. Fupisha aya mbili za mwanzo kwa maneno 50-55(alama 8)
2. Bila kubadili maana,fupisha aya mbili za mwisho (maneno 55-60) (alama 7)

**a)i.Taja vipasuo viwili vya kaakaa laini (al1)**

**ii.Taja irabu mbili za nyuma kisha ueleze kwa nini huitwa hivyo (al2)**

**b.Tofautisha mofimu huru na mofimu tegemezi (al2)**

**ci.Eleza maana ya silabi (al1)**

**ii.Unda neno lenye muundo ufuatao wa silabi KKIKI (al1)**

**d.Onyesha matumizi mawili ya herufi za mlazo /italiki (al2)**

**e.Andika katika hali ya udogo**

Mbwa mwenye ukali alimfukuza mtoto (al2)

**f.Bainisha viwakilishi katika sentensi ifuatayo**

Alimpiga mwanafunzi mtundu (al2)

**g.Tunga sentensi ukitumia vitenzi vifuatavyo katika kauli zilizomo mabanoni (al2)**

1. Ja (kutendewa)
2. Pa (kutendeka)

**h.Unda kivumishi kutokana na kitenzi ‘dhulumu’ kisha utungie sentensi (al2)**

**i.Ainisha vitenzi katika sentensi zifuatazo**

1. Kiongozi angali mamlakani (al1)
2. Wanafunzi watazuru mbuga la wanyama (al1)

**j.Tunga sentensi tatu kwa kutumia nomino katika ngeli ya pa-ku-mu. (al3)**

**k.Bainisha virai katika sentensi ifuuatayo**

Juma alikwenda mjini kwa miguu (al3)

**l.Tambua vishazi katika sentnsi ifuatayo**

Tumeanzisha shirika ili tunyanyue hali yetu (al2)

**m.Tambua aina za shamirisho katika sentensi hii**

Mwangi amemletea mgonjwa chai kwa buli (al3)

**n.Changanua sentensi ifuatayo kwa njia ya jedwali.**

Msichana mtukutu alifukuzwa shule leo asubuhi (al3)

**o.Andika kwa usemi halisi.**

Rais alisema kuwa wangepata tiba ya bure kama bunge lingepitisha mswada huo (al3)

**p.Kanusha bila kutumia amba**

Nitavaa viatu ambavyo ni safi (al2)

**q.Eleza matumizi ya viambishi vilivyopigiwa mistari.**

1. Marafiki hawa hutembeleana sana(al1)
2. Wageni wakifika, tutawalaki.(al1)

**Isimu jamii**

1. Bainisha changamoto tano zinazoikabili lugha ya Kiswahili kama somo katika shule za upili nchini Kenya (al5)
2. Eleza juhudi zozote tano zinazotumiwa kukiendeleza Kiswahili sanifu nchini Kenya (al5)